Joan Baez

**Joan Chandos Báez** () er ein amerikansk folkevisesongar, gitarist, tekstforfattar og låtskrivar.

Baez har spelt konsertar i over 60 år, og gjeve ut over 30 album. Ho talar flytande spansk og engelsk og har spelt inn songar på minst seks forskjellige språk. Sjølv om ho vert rekna som ein visesongar, har musikken hennar blitt meir mangfaldig etter motkultur-tida i 1960-åra, og omfattar sjangrar som folkrock, pop, country og gospel. Baez har ei karakteristisk stemme, som glir lett ut og inn i falsett, med kraftig vibrato. Ho akkompagnerer seg gjerne på akustisk gitar.

Sjølv om ho har skrive eigne låtar, har Baez hovudsakleg tolka andre sine songar, og har spelt inn songar av Bob Dylan, The Allman Brothers Band, The Beatles, Jackson Browne, Leonard Cohen, Woody Guthrie, Violeta Parra, The Rolling Stones, Pete Seeger, Paul Simon, Stevie Wonder og mange andre. På dei nyare albuma hennar har ho tolka songar av nyare karakter, som songar av Ryan Adams, Josh Ritter, Steve Earle, Natalie Merchant og Joe Henry.

Ho byrja platekarrieren sin i 1960 og fekk raskt suksess. Dei tre første albuma hennar, *[[Joan Baez av Joan Baez|Joan Baez]]*, *[[Joan Baez, Vol. 2]]* og *[[Joan Baez in Concert]]* selde alle til gullplate.

Dei mest kjende songane hennar er mellom andre «Diamonds & Rust» og coverversjonar av Phil Ochs sin «There but for Fortune» og The Band sin «The Night They Drove Old Dixie Down». Ho er òg kjend for «Farewell, Angelina», «Love Is Just a Four-Letter Word», «Forever Young», «Here's to You», «Joe Hill», «Sweet Sir Galahad» og «We Shall Overcome». Ho var ein av dei første, store artistar som spelte inn songar av Bob Dylan tidleg i 1960-åra. Baez var alt ein internasjonal anerkjend artist og gjorde mykje for å gjere den tidlege utgåva av Dylan populær. Baez framførte fjorten songar på Woodstockfestival i 1969, og har gjennom heile livet drive med politisk og sosial aktivisme innan felt som ikkje-vald, borgarrettar, menneskerettar og miljøvern. Joan Baez grunnla i 1965 The Institute for the Study of Non-Violence i California, og i 1979 hjelpeorganisasjonen Humanitas International. Internasjonalt har ho hausta stor heider for innsatsen hennar for menneskerettane.

Ho er aktiv pasifist og har òg utgjeve to sjølvbiografiar: *Daybreak* (1968) og *And a Voice to Sing With* (1987).

Baez hadde ei yngre syster, Mimi Fariña, ho var òg folkevisesongar. 

Baez vart innlemma i Rock and Roll Hall of Fame den 7. april 2017.

## Diskografi

* *[[Folksingers 'Round Harvard Square]]* (1959) 
* *[[Joan Baez av Joan Baez|Joan Baez]]* (1960)
* *[[Joan Baez, Vol. 2]]* (1961)
* *[[Joan Baez in Concert]]* (1962)
* *[[Joan Baez in Concert, Part 2]]* (1963)
* *[[Joan Baez/5]]* (1964)
* *[[Farewell, Angelina]]* (1965)
* *[[Noël av Joan Baez|Noël]]* (1966)
* *[[Joan av Joan Baez|Joan]]* (1967)
* ** (June 1968)
* *[[Any Day Now av Joan Baez|Any Day Now]]* (1968)
* *[[David's Album]]* (1969)
* *[[(I Live) One Day at a Time|One Day at a Time]]* (1970)
* *[[filmen Sacco & Vanzetti (1971)|Sacco & Vanzetti]]* (1971)
* *[[Blessed Are...]]* (1971)
* *[[Come from the Shadows]]* (1972)
* *[[Where Are You Now, My Son?]]* (1973)
* *[[Gracias a la Vida av Joan Baez|Gracias a la Vida]]* (1974)
* *[[Diamonds & Rust]]* (1975)
* *[[Gulf Winds]]* (1976)
* *[[Blowin' Away]]* (1977) 
* *[[Honest Lullaby]]* (1979)
* *[[Recently av Joan Baez|Recently]]* (1987)
* *[[Speaking of Dreams]]* (1989)
* *[[Diamonds & Rust in the Bullring]]* (1989)
* *[[Play Me Backwards]]*  (1992)
* *No Woman No Cry*  (1992)
* *[[Gone from Danger]]* (1997)
* *[[Dark Chords on a Big Guitar]]* (2003)
* *[[Day After Tomorrow av Joan Baez|Day After Tomorrow]]* (2008)
* *[[Whistle Down the Wind av Joan Baez|Whistle Down the Wind]]* (2018)

## Kjelde

**Denne artikkelen bygger på «[[:nb:Joan Baez|Joan Baez]]» frå ,  den 26. april 2012 og «[[:en:Joan Baez|Joan Baez]]» frå , den 13. oktober 2018.*
***Wikipedia på engelsk oppgav desse kjeldene:*

## Bakgrunnsstoff

* Heimeside
* 
*